Telkom is amptelike borg van Olimpiese SpeleSipho Maseko, hoof uitvoerende beampte van Telkom Foto: WESSEL OOSTHUIZEN / SASPA Sipho Maseko, hoof uitvoerende beampte van Telkom, het Donderdag aangekondig die organisasie is die amptelike borg van die Suid-Afrikaanse Olimpiese en Paralimpiese spanne. Die multi-miljoenrandse borgskap bied aan die Suid-Afrikaanse Sportkonfederasie en Olimpiese Komitee (Saskok) die geleentheid om Team SA uit te brei en meer atlete, wat kwalifiseer, in te sluit. Telkom dra ook R4 miljoen tot die prysgeld by wat die Olimpiese en Paralimpiese sterre deel. Fikile Mbalula, minister van sport, het die aankondiging verwelkom. Die 2016 Somer Olimpiese Spele vind van 5 tot 21 Augustus in Rio de Janeiro, Brasilië plaas. Die Paralimpiese Spele is geskeduleer vir 7 – 18 September.